Rantau Selamat (drama)

Rantau Selamat merupakan sebuah siri televisyen yang bersiaran di Malaysia pada tahun 1972. Cerita ini menampilkan pelbagai barisan pelakon seperti P. Ramlee, Noor Sabariah, Hussein Abu Hassan, Mahmud Jun dan ramai lagi. Dalam cerita ini, P. Ramlee telah sekali lagi bekerjasama dengan Zainuddin Nordin sebagai pengarah dan penerbit. Sebelum ini, P. Ramlee telah berlakon dalam drama televisyen arahannya iaitu Intan.

Cerita ini telah dirancang untuk dibuat secara bersiri yang mengandungi 13 episod berdasarkan karya Abdullah Hussain yang juga menjadi penulis untuk lakon layar. Tanpa sebab yang kukuh, hanya tujuh episod yang berjaya diselesaikan penggambarannya. Cerita ini sempat ditayangkan dalam televisyen untuk tiga episod antara tujuh episod secara keseluruhannya. Manakala empat lagi episod tidak dapat diketahui mengapa ia tidak ditayangkan. Episod pertama mengandungi dua bahagian yang bertajuk Perantau Pulang manakala episod ketiga pula bertajuk Padi Menguning Lagi. Ketika berlakon di dalam cerita ini, P. Ramlee sedang bekerjasama dengan A. R. Tompel dalam menjayakan filem Laxmana Do Re Mi dan terpaksa berlakon secara bergilir-gilir dalam dua cerita yang berlainan.

Sinopsis

Pelakon
 P. Ramlee
 Noor Sabariah
 Hussein Abu Hassan
 Mahmud Jun
 Basri Dawan
 Sujiah Salleh
 Tamam Idris
 A. K. Jailani
 R. Suriani
 Maznah Ali
 Idris Hashim
 Goh Swee Leong
 Hashim Hamzah
 Norsati
 Azharuddin Darjat
 Bakhtiar Effendi
 Er Choon Seng
 Mohd. Noor Azam
 Michael Leong

Lagu
 Rantau Selamat oleh P. Ramlee 
 Keroncong Rantau Selamat oleh P. Ramlee dan Saloma 

 Lagu Rantau Selamat diiring oleh kumpulan Orkes RTM pimpinan Johari Salleh. Lagu ini tidak pernah dirakamkan dalam bentuk piring hitam, tetapi Radio Televisyen Malaysia (RTM) pernah memainkannya dan mempunyai pita rakamannya sebagaimana lagu Intan.
 Lagu Keroncong Rantau Selamat diiring oleh kumpulan Ben Puteh & 5 Merdu pimpinan P. Ramlee. Lagu ini adalah hasil ciptaan dan gubahan P. Ramlee manakala liriknya ditulis oleh Abdullah Hussain.

Rujukan

Drama adaptasi novel di Malaysia
Drama terbitan Zainuddin Nordin
Drama Melayu
Rancangan televisyen RTM